CELEX: 52016PC0712
Language: bg
Date: 2016-11-15
Title: Предложение за РЕШЕНИЕ НА СЪВЕТА относно присъединяването на ЕС към Международния консултативен комитет по памука (ICAC)

ЕВРОПЕЙСКА КОМИСИЯ
            Брюксел, 15.11.2016
            COM(2016) 712 final
            2016/0349(NLE)
            Предложение за
            РЕШЕНИЕ НА СЪВЕТА
            относно присъединяването на ЕС към Международния консултативен комитет по памука (ICAC)
            
               
         
         
            
               ОБЯСНИТЕЛЕН МЕМОРАНДУМ
            
            
               1. КОНТЕКСТ НА ПРЕДЛОЖЕНИЕТО
            
            
               Международният консултативен комитет по памука (ICAC) е международният орган за суровини (ICB) по отношение на памука. Неговата мисия е да подпомага правителствата в изграждането на устойчива икономика на памука в световен мащаб. Комитетът постига това чрез осигуряване на прозрачност на световния пазар на памук, като има ролята на централен регистър за техническа информация за производството на памук и на форум за обсъждане на свързаните с памука въпроси от международно значение. ICAC действа като статистически наблюдател и свързва както страните производители, потребители и търговци на памук, така и всички сегменти на памучната промишленост. Комитетът има обща подпомагаща роля. Той не участва в образуването или определянето на цената на памука.
            
            
               Към днешна дата ICAC
                  1
                е един от малкото международни органи за суровини, в които Европейският съюз (ЕС) не е член, докато девет държави членки са вече сами по себе си членове на ICAC (Белгия, Германия, Гърция, Ирландия, Испания, Италия, Нидерландия, Полша, Финландия и Франция). Членството в ICAC е в интерес на ЕС поради значимостта на памука за икономиката на Съюза. Европейският съюз е производител на памук, като от нетен вносител на памук (до 2008 г.) стана нетен износител на памук от 2009 г. насам. Текстилната и шивашката промишленост на ЕС са важен потребител на памучни тъкани. Освен това памукът е важна област по отношение на Европейското сътрудничество за развитие, като ЕС продължава да бъде основният донор за подпомагане на памучния сектор в Африка.
            
            
               Съветът на Европейския съюз нееднократно (а именно в своите заключения от 2004 г. (ref. 8972/04), 2008 г. (ref. 9986/08) и 2010 г. (ref. 9648/10) поиска от Комисията да разгледа възможността за членство на ЕС в ICAC. През 2013 г. Съветът упълномощи Комисията да преговаря, от името на Европейския съюз и въз основа на насоките за преговори, за присъединяването на Съюза към ICAC (Решение на Съвета 13406/13, 16 септември 2013 г.). Предвид присъединяването на Съюза към ICAC всички държави членки уведомиха ICAC за своето оттегляне от членство в съответствие с член II, раздел 3 от Правилата и разпоредбите на ICAC
                  2
               .
            
            
            
               2.
                     ПРАВНО ОСНОВАНИЕ
            
            
               Тъй като търговските въпроси представляват най-важната част от задачите на ICAC, правното основание следва да бъде член 207 от ДФЕС. 
            
            
               3.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               Предвид сегашната ситуация Комисията счита, че членството в ICAC би било желателно, тъй като ще:
            
            
               –позволи на ЕС да изразява становищата си по отношение на памука единогласно и да изплаща една вноска в съответния международен орган за суровини, като се вземат предвид становищата на държавите — членки на ЕС,
            
            
               –осигури достъп на ЕС до информация по въпроси, свързани с памука, за да следи развитието на пазара на памука и да влияе върху решенията в сектора на памука,
            
            
               –улесни връзките и партньорствата между частния сектор в ЕС (памук и текстил), производителите и потребителите на памук (от ЕС и от развиващите се страни) и органите на държавното управление.
            
            
               Секретариатът на ICAC подкрепя членството на ЕС, тъй като то ще увеличи значимостта и ролята на ICAC като международен орган за суровини (ICB). Той категорично потвърди, че ЕС не носи никаква отговорност за текущи или бъдещи финансови просрочени задължения на който и да е било от членовете.
            
            
            
               4.
                     ОТРАЖЕНИЕ ВЪРХУ БЮДЖЕТА
            
            
               Членовете на ICAC плащат годишен членски внос. Той се изчислява на годишна база, като функция на броя на членовете на ICAC (постоянна величина) и обема на суровия памук, с който търгува всеки член (променлива величина). Ще бъде необходима първа вноска в размер на максимум 400 000 EUR, която ще предостави на ЕС съответното влияние върху работата на ICAC и ще осигури условия за широкото участие на Съюза в дейностите на ICAC.
            
            
            
               5.
                     ДРУГИ ЕЛЕМЕНТИ Планове за изпълнение
            
         
         
            
               Съюзът ще гарантира, че всички ползи от присъединяването му ще се споделят с държавите — членки на Съюза. Членството в подкомисиите и работните групи ще бъде отворено за представители на държавите членки като част от делегацията на Съюза, като се отчита значението на веригата за създаване на стойност по отношение на памука, включително производството и потреблението в регионите на Съюза, където това е важно за селскостопанската и промишлената икономика, а също и за търговската дейност. Особено в рамките на Консултативната група за частния сектор (PSAP) представителят на Европейската комисия ще бъде придружаван от заместници и наблюдатели в съответствие с исканията на държавите членки съгласно член VI, раздел 3, буква а), параграф 1 от Правилата и разпоредбите на ICAC.
            
            
            
            
               2016/0349 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно присъединяването на ЕС към Международния консултативен комитет по памука (ICAC)
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 207, параграфи 3 и 4, във връзка с член 218, параграф 6 от него,
            
            
               като взе предвид предложението на Европейската комисия,
            
            
               като взе предвид одобрението на Европейския парламент
                  3
               ,
            
            
               като има предвид, че:
            
            
               (1)Европейският съюз (ЕС) не е член на Международния консултативен комитет по памука, въпреки че вече е член на редица международни органи за суровини.
            
            
               (2)На 27 април 2004 г., 27 май 2008 г. и 10 май 2010 г. в своите Заключения относно Плана за действие на ЕС по отношение на селскостопанските продуктови вериги, зависимостта и бедността, относно партньорството между ЕС и Африка в подкрепа на развитието на памучния сектор и относно засилването на действията на ЕС в областта на суровините Съветът прикани Комисията да разгледа възможността за членство на ЕС в Международния консултативен комитет по памука.
            
            
               (3)На 16 септември 2013 г. Съветът упълномощи Комисията да води преговори от името на Европейския съюз за присъединяването на Съюза към ICAC в съответствие с член II, раздели 1 и 2 от неговите Правила и разпоредби
                  4
               , като посочи, че членството в ICAC е в интерес на ЕС поради значимостта на памука за икономиката на Съюза; Европейският съюз е производител на памук, като от нетен вносител на памук (до 2008 г.) стана нетен износител на памук от 2009 г. насам. Текстилната и шивашката промишленост на ЕС са важен потребител на памучни тъкани. Освен това памукът е важна област за Европейското сътрудничество за развитие, като ЕС продължава да бъде основният донор за подпомагане на памучния сектор в Африка. 
            
            
               (4)Съюзът ще плати вноска в съответствие с член II, раздел 2, буква а), параграф 2, буква в) от Правилата и разпоредбите на ICAC. От ЕС не може да бъде търсена отговорност за текущи или бъдещи финансови просрочени задължения на членове на ICAC.
            
            
               (5)Протокол № 4 относно памука от Акта за присъединяване към Европейския съюз на Република Гърция
                  5
                следва да продължи да бъде вземан предвид след присъединяването на Съюза към ICAC.
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Присъединяването на Европейския съюз към Международния консултативен комитет по памука се одобрява от името на Съюза. 
            
         
         
            
               Член 2
            
            
               Председателят на Съвета определя лицето, което е упълномощено да съобщи от името на Европейския съюз настоящото решение на Международния консултативен комитет по памука. 
            
            
               Член 3
            
            
               Настоящото решение влиза в сила в деня след деня на публикуването му в Официален вестник на Европейския съюз.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  EС е член на Международната организация за кафето, Международната организация за какаото, Международната организация за тропическия дървен материал, Международната организация за захарта, Международния съвет за зехтина, Международния съвет за семената, Международната изследователска група за каучука, Международната изследователска група за оловото и цинка, Международната изследователска група за никела, Международната изследователска група за цветните метали. 
               
               
                  
                     (2)
                  Вж. официалния уебсайт на ICAC: https://www.icac.org/about-International-Cotton-Advisory-Committee/rules 
               
               
                  
                     (3)
                  OВ C ,  г., стр. .
               
               
                  
                     (4)
                  Правилата и разпоредбите на Международния консултативен комитет по памука, приети от 31-ото пленарно заседание — 16 юни 1972 г., с измененията от 74-ото пленарно заседание — 11 декември 2015 г. Вж. официалния уебсайт на ICAC: https://www.icac.org/about-International-Cotton-Advisory-Committee/rules
               
               
                  
                     (5)
                  Официален вестник на ЕС, L 291, 19.11.1979 г.